Kuna lennujaamas puudub grimmiruum, eks ole, ja Ruth ka oli parajasti linnas ega saanud mind oma keemialaboriga aidata, kraapisin välja kõik need vähesed meigiasjad, mis me majas veel leiduvad ja üritasin oma poolkuivanud varudele elu sisse puhuda. Et kui juba ekraani risustamiseks läheb, siis olgu risu vähemalt  mõõdukalt, ei taha ju Eesti rahvast päris ära ehmatada oma loppis eksistentsiga. Midagi ma kokku leiutasin, kuidas see kodukootud kate telekast jääb, puudub ettekujutus, peeglist paistis okidoki.